จ่อเอาผิดนายจ้างหื่น ข่มขืนสาว16 ใช้แรงงานเด็ก ตร.นครพนมฟันพรากผู้เยาว์
คุ้มครองแรงงาน จ่อเอาผิด นายจ้างหื่น ข่มขืนลูกจ้างสาว 16 ปี ใช้แรงงานเด็กต่ำกว่า 18 ปี และเลิกจ้างไม่มีเหตุผลด้านตร.เมืองนครพนม รอสรุปผลตรวจร่างกาย เตรียมแจ้งข้อหานายจ้าง ฐานพรากผู้เยาว์กรณีนายจ้างสุดหื่นลวงข่มขืนลูกจ้างสาว อายุ 16 ปี จนตั้งครรภ์ และมีการบังคับให้ไปทำแท้งเพื่อเคลียร์ปัญหา พร้อมไล่ออกจากงาน ในร้านจำหน่ายรองเท้ามือสองแห่งหนึ่ง ในเขตเทศบาลเมืองนครพนม จนกระทั่ง พ่อแม่ผู้ปกครองรู้ความจริง จึงนำลูกสาวพร้อม เอกสารหลักฐานเข้าแจ้งความดำเนินคดี ต่อพนักงานสอบสวน สภ.เมืองนครพนม ตั้งแต่วันที่ 1 มกราคม 2563 ที่อยู่ระหว่างการ สอบสวนข้อเท็จจริง รวมถึงมีการสอบปากคำ นายจ้าง ในเบื้องต้น ส่วนเด็กสาวลูกจ้าง อายุ 16 ปี อยู่ระหว่างรอทีมสหวิชาชีพสอบปากคำ ตามขั้นตอนกฎหมาย เพื่อสรุปรวบรวมพยานหลักฐาน แจ้งข้อหาเอาผิดนายจ้างดังกล่าว ด้าน นายจ้าง ได้ให้การภาคเสธต่อพนักงานสอบสวน อ้างว่า เป็นการสมยอม ซึ่งต้องรอการสรุปพยานหลักฐาน ผลการสอบสอบโดยละเอียด และผลการตรวจร่างกายจากโรงพยาบาลนครพนม คาดว่าจะแล้วเสร็จอีกประมาณ 1 สัปดาห์ หากพบมีการกระทำผิดถึงแม้จะเป็นการสมยอม แต่ทางตำรวจจะได้แจ้งข้อหาเอาผิดเบื้องต้น เกี่ยวกับ ฐานความผิดพรากผู้เยาว์ อายุเกิน 15 ปี แต่ไม่เกิน 18 ปี ซึ่งมีอัตราโทษสูงสุด จำคุกตั้งแต่ 3 ปี-15 ปี และเป็นคดียอมความไม่ได้ ทั้งนี้ จะต้องรอสรุปผลการสอบสวนเมื่อวันที่ 9 มกราคม 2563 ความคืบหน้าเกี่ยวกับเรื่องนี้ นอกจากหน่วยงานตำรวจ ยังได้มีหน่วยงานสวัสดิการและคุ้มครองแรงงานจังหวัดนครพนม โดยทาง นางวษมล มณีสุต สวัสดิการและคุ้มครองแรงงานจังหวัดนครพนม ได้นำเจ้าหน้าที่เกี่ยวข้องเข้าไปดูแลช่วยเหลือ ในเรื่องของสวัสดิการคุ้มครองแรงงานตามกฎหมาย เบื้องต้นพบว่า นายจ้างดังกล่าว มีการกระทำผิดตาม พ.ร.บ.คุ้มครองแรงงาน เนื่องจากมีการจ้างงาน แรงงานเด็กอายุต่ำกว่า 18 ปี โดยไม่มีการแจ้งพนักงานตรวจแรงงาน ตามกฎหมายแรงงาน รวมถึง มีการเอารัดเอาเปรียบลูกจ้าง รวมถึง มีการไล่ออกลูกจ้าง โดยไม่มีการบอกกล่าวล่วงหน้า โดยอยู่ระหว่างการตรวจสอบข้อเท็จจริง และให้การดูแลช่วยเหลือทุกด้านด้าน นางวษมล มณีสุต สวัสดิการและคุ้มครองแรงงานจังหวัดนครพนม เปิดเผยว่า หลังทราบเรื่อง ได้ประสานหน่วยงานเกี่ยวข้อง เข้าไป ตรวจสอบ ดูแล ช่วยเหลือ เบื้องต้น จะดูเรื่องการจ้างงานของนายจ้าง ที่เข้าข่ายกระทำผิดกฎหมายแรงงาน ที่มีการจ้างงานเด็กต่ำกว่า 18 ปี รวมถึง ไม่ได้รับสวัสดิการตามกฎหมาย เกี่ยวกับเรื่องวันหยุดงานตามสิทธิ์ ไปจนถึงการถูกเอารัดเอาเปรียบในการจ้างงาน และมีการเลิกจ้างโดยไม่มีเหตุผล หรือการบอกกล่าวล่วงหน้า โดยจะได้สอบข้อเท็จจริง และดำเนินการเอาผิดตามกฎหมายแรงงานสวัสดิการและคุ้มครองแรงงานจังหวัดนครพนม กล่าวด้วยว่า ทั้งนี้หากใครฝ่าฝืนไม่ปฏิบัติตามกฎหมาย อาจได้รับโทษสูงสุด ทั้งทางอาญา และทางแพ่ง หรือถูกปรับเงินเป็นจำนวนสูงสุดถึง 800000 บาท เพราะกฎหมายเปิดโอกาสให้เยาวชนทำงานรับจ้างได้ แต่ไม่เปิดโอกาสให้นายจ้างเอารัดเอาเปรียบผู้ที่อ่อนแอและยังเป็นเยาวชนอยู่ ขณะนี้ทางเจ้าหน้าที่กำลังรวบรวมหลักฐาน เพื่อดำเนินคดีตามกฎหมายต่อไป นอกจากนี้จะได้ดูแลช่วยเหลือ เกี่ยวกับเรื่องจัดหางาน ให้เด็กที่ตกเป็นเหยื่อมีงานทำด้วย เพื่อแก้ไขปัญหาระยะยาว.
คุ้มครองแรงงาน จ่อเอาผิด นายจ้างหื่น ข่มขืนลูกจ้างสาว 16 ปี ใช้แรงงานเด็กต่ำกว่า18 ปี และเลิกจ้างไม่มีเหตุผลด้าน ตร.เมืองนครพนม รอสรุปผลตรวจร่างกาย เตรียมแจ้งข้อหานายจ้าง ฐานพรากผู้เยาว์
นายจ้างหื่น,ข่มขืนสาว 16 ปี,คุ้มครองแรงงาน,พรากผู้เยาว์,ใช้แรงงานเด็ก,นครพนม,ข่าวทั่วไป